दिल्ली पुलिस पर कोई राजनैतिक दबाव नहीं : सोनी  
केंद्रीय सूचना प्रसारण मंत्री अंबिका सोनी ने कहा कि उन्हें किसी राजनैतिक दबाव की वजह से गिरफ्तार नहीं किया गया है।
वरिष्ठ सामाजिक कार्यकर्ता अन्ना हजारे के प्रस्तावित अनशन पर बैठने से पहले गिरफ्तारी कर लिए जाने के बाद केंद्रीय सूचना प्रसारण मंत्री अंबिका सोनी ने कहा कि उन्हें किसी राजनैतिक दबाव की वजह से गिरफ्तार नहीं किया गया है।   ताजा राजनीतिक हालात पर राजनीतिक मामलों की कैबिनेट की बैठक के बाद अंबिका ने संवाददाताओं से कहा कि पुलिस पर राजनैतिक दबाव नहीं था। उनकी गिरफ्तारी कानून एवं व्यवस्था बनाए रखने के लिए की गई क्योंकि उनके समर्थकों की भीड़ में कुछ असामाजिक तत्वों के शामिल होने का अंदेशा था। अंबिका ने कहा कि संसद का सत्र चलते समय संवेदनशील इलाकों में धारा 144 लगाई जाती है। अन्ना हजारे को संसद सत्र के बाद अनशन करना चाहिए था। उन्होंने कहा कि देश में आपातकाल जैसी स्थिति बताना गलत है।